Stofnanir , fyrirtæki og fleiri aðilar geta þurft gögn frá RARIK til úrvinnslu fyrir hvers kyns verkefni sem fyrirtækin vinna áfram með eigin hugbúnaði . Hér gefst fagaðilum kostur á að sækja gjaldfrjálst gögn um dreifikerfi RARIK , hvort sem það er fyrir rafmagn eða hitaveitu . Í þeim er að finna landfræðilegar upplýsingar t.d. um lagnaleiðir jarðstrengja og loftlína , staðsetningu aðveitu - og aflstöðva eða hitaveitulagnir . Landfræðileg gögn um rafdreifikerfi RARIK eru til frá 1987 í Netbas - gagnagrunni ( Powell ) og hitaveitukerfi frá 2019 . RARIK vinnur einnig með AutoCad , MicroStation og ArcGis . Nákvæmni gagna er ekki nægileg til að hægt sé að hefja framkvæmdir á lagnarsvæðum á grundvelli þeirra . Þeir sem hyggja á framkvæmdir eru hvattir til að leita til RARIK til að fá nákvæmar upplýsingar um legu og ef með þarf getur RARIK miðað út raf - eða hitaveitulagnir framkvæmdaaðilum að kostnaðarlausu . Til að ná í gögn þarf að sækja um hér fyrir neðan með því að velja WMS þjónustu . Athugið að ef sótt verður um WMS þjónustu verður tímabundið leyfi veitt í eitt ár . Viðkomandi fær tölvupóst einum mánuði áður en leyfið rennur út .